́ча досто́инъ то́й є́сть, и́же зри́тъ себѐ всего̀ согнива́ема, и червмѝ снѣда́ема, и не тщи́тся ѡ цѣльбѣ̀ убива́тельной че́рвія: но лу́чше изволя́етъ бы́ти согнива́емь, и червмѝ снѣда́емь, не́же увраче́ванъ и исцѣле́нъ: си́це пла́ча и рыда́нія, па́че же ѡсужде́нія досто́инъ є́сть се́й, и́же ви́дя себѐ всего̀ согнива́ема, и червмѝ разли́чныхъ страсте́й снѣда́ема, не тщи́тся пріитѝ въ соверше́нное врачева́ніе своегѡ̀ душе́внагѡ неду́га, и дости́гнути въ ти́хое приста́нище бжс̑твенныя гдс̑ни любвѐ и позна́нія, и не пече́тся все́ю душе́ю ѡсоли́тися со́лію прест҃а́гѡ дх҃а, во є́же бы́ти соверше́нное жили́ще гдс̑ви: но лу́чше изволя́етъ бы́ти согнива́емь, и червмѝ разли́чныхъ бѣсо́вскихъ стра́стныхъ мучи́тельствъ всегда̀ му́чимь и снѣда́емь, не́же исцѣле́нъ и соедине́нъ бы́ти бг҃у